ክሳብ 5 ሚያዝያ፡ ኣብ ከተማ ቺካጎ በቲ ሕማም ካብ ዝተለኸፉ 4,680 ሰባት፡ እቶም 1,824 ጸለምቲ ነበርቲ ናይታ ከተማ እዮም። እቶም ዝተረፉ 847 ጸዓዱ፣ 478 ሂስፓኒክ፡ 126 ድማ ኤሽያ ኣመሪካውያን እዮም። ምንጪ ስእሊ, Getty Images መግለጺ ስእሊ, ኣብ ቺካጎ 98 ሞት ክምዝገብ ከሎ 72 ሚኢታዊት ግዳያት ጸለምቲ እዮም ብሰንበት ኣብ ቺካጎ ካብ ዘጋጠመ ሞት ናይ 98 ሰባት፡ እቶም 72 ሚኢታዊት ጸለምቲ ነበርቲ ናይታ ከተማ እዮም። እዚ ከኣ ኣብታ ከተማ ጥራይ ዝተርፍ ዘይኮነስ፡ ብሓፈሻ ኣብ ግዝኣት ኤለኖይ እውን ዝንጸባረቕ ዘሎ እዩ። ኣብታ ግዝኣት ካብ ዘሎ ሓፈሻዊ በዝሒ ህዝቢ፡ እቶም 14 ሚኢታዊት ጥራይ እዮም ጸለምቲ። እንተኾነ፡ ኣብታ ግዝኣት ብኮሮናቫይረስ ካብ ዘጋጠመ መጠን ሞት፡ እቶም 41 ሚኢታዊት ጸለምቲ ኣመሪካውያን እዮም። እንታይ እዩ ምኽንያቱኸ?
